CELEX: 62012CA0157
Language: bg
Date: 2013-09-26 00:00:00
Title: Дело C-157/12: Решение на Съда (четвърти състав) от 26 септември 2013 г. (преюдициално запитване от Bundesgerichtshof — Германия) — Salzgitter Mannesmann Handel GmbH/SC Laminorul SA (Пространство на свобода, сигурност и правосъдие — Съдебно сътрудничество по граждански дела — Регламент (ЕО) № 44/2001 — Член 34, точки 3 и 4 — Признаване на съдебно решение, постановено в друга държава членка — Положение, при което посоченото решение противоречи на друго решение, постановено по-рано в същата държава членка между същите страни по спор със същия предмет и същото правно основание)

23.11.2013   
            
            
               BG
            
            
               Официален вестник на Европейския съюз
            
            
               C 344/26
            
         Решение на Съда (четвърти състав) от 26 септември 2013 г. (преюдициално запитване от Bundesgerichtshof — Германия) — Salzgitter Mannesmann Handel GmbH/SC Laminorul SA
   (Дело C-157/12) (1)
   
   (Пространство на свобода, сигурност и правосъдие - Съдебно сътрудничество по граждански дела - Регламент (ЕО) № 44/2001 - Член 34, точки 3 и 4 - Признаване на съдебно решение, постановено в друга държава членка - Положение, при което посоченото решение противоречи на друго решение, постановено по-рано в същата държава членка между същите страни по спор със същия предмет и същото правно основание)
   2013/C 344/44
   Език на производството: немски
   
      Запитваща юрисдикция
   
   Bundesgerichtshof
   
      Страни в главното производство
   
   
      Жалбоподател: Salzgitter Mannesmann Handel GmbH
   
      Ответник: SC Laminorul SA
   
      Предмет
   
   Преюдициално запитване — Bundesgerichtshof — Тълкуване на член 34, точка 4 от Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела (ОВ L 12, стр. 1; Специално издание на български език, 2007 г., глава 19, том 3, стр. 74) — Признаване на съдебно решение, постановено в друга държава членка — Положение, при което посоченото решение противоречи на друго решение, постановено по-рано в същата държава членка между същите страни по спор със същия предмет и същото правно основание
   
      Диспозитив
   
   Член 34, точка 4 от Регламент № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела трябва да се тълкува в смисъл, че не обхваща случая на противоречащи си съдебни решения, постановени от юрисдикциите на една и съща държава членка.
   
      (1)  ОВ C 184, 23.6.2012 г.